— 42 — 



hedsspørgsmaalet op gennem Tiderne til Darwin og den nyeste Tid, og 

 det paavises, at Darwin egentlig ikke fik Betydning for Arvelighedslæren, 

 idet denne strax efter Darwins Fremkomst stagnerede. 



Bogen er skrevet saaledes, at den kan forstaas af enhver dannet Læser 

 uden særlige Forudsætninger. At den ikke helt igennem kan være let Læs- 

 ning, er indlysende, da flere af de behandlede Emner er ret indviklede. 

 Den er præget af Forfatterens kendte Egenskaber, Livlighed, Klarhed, 

 Kritik og stor Viden paa mange Omraader. Den fortjener at læses i vide 

 Kredse, saa vist som Arvelighedsspørgsmaal har stor almen Interesse. 

 Den Omstændighed, at Bogen er skrevet af en af Førerne paa Arveligheds- 

 forskningens Omraade, turde gøre enhver yderligere Anbefaling overflødig. 



Bogen er allerede udsolgt efter et Par Maaneders Forløb og vil 

 snart udkomme i et nyt Oplag. L. K. R. 



L. Rabenhorst's Kryptogamen-Flora von Deutschland, Oesterreich 

 und der Schweiz. Zweite Auflage. 6. Band. Die Lebermoose von Karl 

 Müller. II. Abteilung. Mit 207 in den Text gedruckten Abbildungen, be- 

 stehend aus 1200 Einzelnbildern, darunter zahlreichen Originalen von 

 P. .Tanzen. Leipzig 1912—1916. 7 + 947 Sider. Pris 35 Mark 20 Pf. 



Med dette Bind er K. Müllers Bearbejdelse af Levermosserne afsluttet. 

 Det indeholder den systematiske Beskrwelse af den største Del af Junger- 

 manniaceæ akrogynæ (Trigonantheæ, Ptilidioideæ, Scapanioideæ, Pleuro- 

 zioideæ, Raduloideæ og Underordenen Jubuleæ) samt Underklassen An- 

 thocerotales). Beskrivelserne er ligesom i første Bind meget omhyggeligt 

 udarbejdede paa Grundlag af Forf.'s egne Undersøgelser, og de er ledsagede 

 af rigelige Afbildninger. Ved hver Art omtales særskilt de adskillende 

 Karakterer, og der gøres mange kritiske Bemærkninger, som røber den 

 erfarne Artskender. Til Lettelse ved Bestemmelsen findes Nøgler og paa 

 sine Steder tabellariske Oversigter over de adskillende Karakterer indenfor 

 større Slægter. Megen Omhu er anvendt paa Redegørelse for de enkelte 

 Arters Optræden i Naturen, deres Standplads og deres geografiske Ud- 

 bredelse saavel indenfor som udenfor Omraadet. 



Efter Afslutningen af den beskrivende Del følger et Afsnit med Tillæg 

 til dette paa henved 100 Sider, og derefter kommer der et lige saa stort 

 Afsnit af almindelig Interesse omhandlende de europæiske Levermossers 

 geografiske og økologiske Udbredelse. Ved Behandlingen af den geogra- 

 fiske Udbredelse kommer Forf. bl. a. til det Resultat, at der blandt dem 

 næsten ikke har udviklet sig Arter, som er endemiske for de enkelte Bjerg- 

 partier, siden den første Tertiærtid — i Modsætning til Fanerogamerne og 

 Bladmosserne. Ogsaa mellem den europæiske og den nordamerikanske 

 Levermosflora er der stor Lighed. Kun det fra den første Tertiærtid stam- 

 mende »tropiske« Floraelement har efter Forf. ialtfald delvis udviklet 

 vikarierende Arter i de to Verdensdele. Til dette Floraelement regner Forf. 

 ogsaa det atlantiske Element, ialfald de Arter, som ikke viser noget Slægt- 

 skab til de øvrige europæiske Arter; de har under Istiden været i Stand 

 til at holde sig ved Kysterne. Ravfund viser, at Jubuleerne og ogsaa andre 

 formentlig »tropiske« Levermosser var langt artsrigere i Oligocæntiden i 

 Mellemeuropa end nu. Fremdeles behandles Relikter og Arter med Fore- 

 komst paa vidt adskilte Omraader, og der gives en Tabel over de euro- 



